Bélapátfalvai Közös Önkormányzati Hivatal

Jegyzője

3346. Bélapátfalva, József A. u. 19.

Tel./fax.: 36 / 554 – 305, 554 - 302

E-mail: bardosmaria@belapatfalva.hu

H I R D E T M É N Y

Bélapátfalvai Közös Önkormányzati Hivatal Jegyzője tájékoztatja a lakosságot, hogy a Központi Statisztikai Hivatal Bélapátfalva településen önkéntes adatszolgáltatáson alapuló lakossági adatfelvételeket hajt végre, a korábbi gyakorlat szerint.

A felvételek Országos Statisztikai Adatfelvételi Program szerinti nyilvántartási számai és megnevezései a következők:

 1539 Munkaerő-felmérés és kiegészítő felvételei

 1942 A lakosság utazási szokásai

Az összeírási munkát a Központi Statisztikai Hivatal megbízásából a Statek Statisztikai Elemző Központ Kft. fényképes igazolvánnyal ellátott kérdezői végzik. A válaszadásra kijelölt háztartások kiválasztása a KSH népszámlálási adatállományának aktualizált változatából véletlenszerű mintavétellel történik

 az ország különböző településein. Az adatfelvételekből származó eredmények nélkülözhetetlenek a társadalom jellemzőinek feltérképezésében.

A kapott adatokat a Központi Statisztikai Hivatal a hivatalos statisztikáról szóló 2016. évi CLV. törvény, valamint az Európai Parlament és a Tanács (EU) 2016/679 Rendelet előírásainak megfelelően bizalmasan kezeli, azokat más szervek, személyek részére nem szolgáltatja ki.

A KSH a lakosság részére munkanapokon hétfőtől csütörtökig 8.00 és 16.00 óra között, pénteken 8.00 és 14.00 óra között a +36 80 200-766-os telefonszámon, illetve a lakinfo@ksh.hu email címen ad felvilágosítást.

Bélapátfalva, 2019. március 7.

 Dudásné dr. Géczi Erika

 jegyző